cyanic-selkie/wikianc huggingface dataset:
அயன்தத்தனூர் சோழீஸ்வரர் கோயில்
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:அரியலூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
குருவிச்சை
இவை வைரமான தண்டையுடைய அமையத்துக்குரிய குறை ஒட்டுண்ணித் தாவரமாகும். கிளைகள் 15–80 சதம மீட்டர் (5.9–31 அங்குலம்) நீளமுடையது. இவை வைரமான தண்டையுடைய தாவரங்களையே விருந்து வழங்கியாகக் கொள்ளும். இவை இணைக் கிளையுள்ள முறையில் கிளைவிடும் பச்சை இலையுடைய தாவரமாகும். விருந்து வழங்கியில் இருந்து நீரையும் கனியுப்புகளையும் உறிஞ்சி ஒளித்தொகுப்பு செய்யக் கூடியது.
உசாத்துணைகள்
பகுப்பு:ஒட்டுண்ணித் தாவரங்கள்
திலீப் மித்ரா
திலீப் மித்ரா (Dilip Mitra) என்பவர் ஓர் இந்திய முன்னாள் நீச்சல் வீரர் ஆவார். இவர் 1926 ஆம் ஆண்டு பிறந்த இவர் 2010 ஆம் ஆண்டு நவம்பர் மாதத்தில் காலமானார். ஐக்கிய இராச்சியத்தின் இலண்டன் நகரில் 1948 ஆம் ஆண்டு நடைபெற்ற கோடைக்கால ஒலிம்பிக் போட்டியின் 100 மீட்டர் கட்டற்ற முன்னோக்கு நீச்சல் போட்டியில் இந்தியாவின் சார்பாக இவர் கலந்து கொண்டார்.
மேற்கோள்கள்
.
பகுப்பு:1926 பிறப்புகள் பகுப்பு:இந்திய நீச்சல் வீரர்கள்
வ. கீதா
வ.கீதா இந்தியாவின் தமிழகத்தைச் சேர்ந்த எழுத்தாளர்,மொழி பெயர்ப்பாளர், சமூக வரலாற்று ஆசிரியர்.
இவர் உதவித் தொகையுடன் ஐக்கிய அமெரிக்காவின் ஐயோவா பல்கலைக்கழகத்தில் படித்துவிட்டு தாயகம் திரும்பியவர். 1988 ஆம் ஆண்டிலிருந்து இந்தியப் பெண்கள் இயக்கத்தில் பணியாற்றி வருகிறார். தமிழிலும் ஆங்கிலத்திலுமாக 10 நூல்கள் எழுதியிருக்கிறார். ஆங்கிலத்திலிருந்து தமிழுக்கும் தமிழிலிருந்து ஆங்கிலத்துக்கும் மொழிபெயர்ப்புக்கள் செய்துள்ளார். தமிழிலிருந்து ஆங்கிலத்துக்கு இவர் மொழிபெயர்த்த நூல்களுள் பெருமாள் முருகனின் நாவல்கள் இரண்டு ஆகும். அவை: சீசன் ஆப் பாம் (Season of the Palm) (தமிழில் -கூளமாதாரி), கரண்ட் சோ (Current Show) (தமிழில் - நிழல்முற்றம்).
எழுத்தாளர் எஸ். வி. ராஜதுரையுடன் இணைந்து பெரியார்: சுயமரியாதை, சமதர்மம் உள்ளிட்ட நூல்களை எழுதியுள்ளார். அவருடன் இணைந்து இவர் தொகுத்த இரிவால்ட் இதழின் தொகுப்பை பெரியார் திராவிடர் கழகம் வெளியிட்டுள்ளது.
குறிப்புகள்
பகுப்பு:தமிழக எழுத்தாளர்கள் பகுப்பு:தமிழ்-ஆங்கில மொழிபெயர்ப்பாளர்கள் பகுப்பு:ஆங்கிலம்-தமிழ் மொழிபெயர்ப்பாளர்கள் பகுப்பு:தமிழகப் பெண் எழுத்தாளர்கள்
பி. முகம்மது இஸ்மாயில்
'''பி. முகமது இசுமாயில்' (P. Mohammad Ismail'') இந்தியாவைச் சேர்ந்த ஓர் அரசியல்வாதியாவார். முன்னாள் தமிழ்நாடு சட்டமன்ற உறுப்பினரான இவர் 1980 ஆம் ஆண்டு நடைபெற்ற தேர்தலில் கன்னியாகுமரி மாவட்டத்தில் பத்மநாபபுரம் தொகுதியில் இருந்து ஜனதா கட்சியின் வேட்பாளராகப் போட்டியிட்டு தமிழக சட்டசபைக்கு தேர்ந்தெடுக்கப்பட்டார். 1980-1984 ஆம் ஆண்டுகளில் தமிழ்நாடு ஜனதா கட்சியின் தலைவராகவும் இருந்தார். 1980 ஆம் ஆண்டுகளின் ஆரம்பத்தில் இருந்த  9 சனதா கட்சி பாராளுமன்றக் குழு உறுப்பினர்களில் இவரும் ஒருவராவார். 1991 மற்றும் 1996 ஆம் ஆண்டுகளில் நடைபெற்ற நாடாளுமன்றத் தேர்தல்களில் முகமது இசுமாயில் நாகர்கோவில் தொகுதியில் ஜனதா கட்சியின் வேட்பாளராக போட்டியிட்டுத் தோல்வியுற்றார்.
2005 ஆம் ஆண்டு முதல் ஜனதா தள கட்சியின் மாநிலத் தலைவராகப் பொறுப்பு வகிக்கிறார். முன்னதாக 1984-89 ஆம் ஆண்டுகளில் இவர் தமிழ்நாடு ஜனதா கட்சித் தலைவராக இருந்தார்.
டேனிஷ்பேட்டை
டேனிஷ்பேட்டை (Danishpet ) என்பது இந்திய ஒன்றியம், தமிழ்நாட்டின், சேலம் மாவட்டம், ஓமலூர் வட்டம், காடையாம்பட்டி ஊராட்சி ஒன்றியத்துக்கு உட்பட்ட ஒரு சிற்றூர் ஆகும். இந்த ஊர் டேனிஷ்பேட்டை ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான சேலத்தில் இருந்து வடக்கே 24 கிலோமீட்டர் தொலைவிலும், காடையாம்பட்டியில் இருந்து 5 கிலோமீட்டர் தொலைவிலும்,  மாநிலத் தலைநகரான சென்னையில் இருந்து 310 கிலோமீட்டர் தொலைவிலும் உள்ளது.
மக்கள் வகைபாடு
2011 மக்கள் தொகை கணக்கெடுப்பின்படி இந்த கிராமத்தில் 2449 வீடுகள் உள்ளன. கிராமத்தின் மொத்த மக்கள் தொகையானது 9618 ஆகும். இதில் பெண்களின் எண்ணிக்கை 4666 என்றும், ஆண்களின் எண்ணிக்கை 4952 என்றும் உள்ளது. கல்வியறிவு பெற்றவர்கள் விகிதம் 60.0 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
டேனிஷ்பேட்டை பெரிய ஏரி
இந்த ஏரிப் பகுதியில் வெண்பிடரி பட்டாணி குருவி, சிவப்புச் சில்லை, கருங்குருகு, அல்லிச் சிறகி, செந்தலை வல்லூறு, வெண்முதுகு வல்லூறு, வெண்முதுகு பூனைப்பருந்து, சாம்பல் தலை மைனா உள்ளிட்ட மொத்தம் 124 அரிய பறவைகள் பதிவு செய்யபட்டுள்ளன. ஏரியைச் சுற்றி வேளாண் நிலங்களும், சேர்வராயன் மலைப்பகுதியும் இருப்பதால் பலவகையான பறவைகள் இங்கு வந்து செல்கின்றன. கிளர்காலத்தில் பல வெளிநாட்டு வலசை பறவைகள இங்கு காண முடியும்.
மேற்கோள்
பகுப்பு:சேலம் மாவட்டத்திலுள்ள கிராமங்கள்
இராஜதானி ஊராட்சி
இராஜதானி ஊராட்சி (Rajadhani Gram Panchayat), தமிழ்நாட்டின் தேனி மாவட்டத்தில் உள்ள ஆண்டிபட்டி வட்டாரத்தில் அமைந்துள்ளது. இந்த ஊராட்சி, ஆண்டிபட்டி சட்டமன்றத் தொகுதிக்கும் தேனி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4359 ஆகும். இவர்களில் பெண்கள் 2130 பேரும் ஆண்கள் 2229 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தேனி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பொ. ரகுபதி
வெளி இணைப்பு
பகுப்பு:தமிழியல் ஆய்வாளர்கள்
கொலன்னாவை பிரதேச செயலாளர் பிரிவு
கொலன்னாவை பிரதேச செயலாளர் பிரிவு (Kolonnawa Divisional Secretariat, ෙකොෙළොන්නාව ප්‍රාදේශීය ලේකම් කාර්යාලය) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மேல் மாகாணத்தில் உள்ள கொழும்பு மாவட்டத்தில் உள்ளது. இப்பிரிவு துணை நிர்வாக அலகுகளாக 46 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 190817 ஆகக் காணப்பட்டது.
வெளியிணைப்புக்கள்
பகுப்பு:கொழும்பு மாவட்டப் பிரதேச செயலாளர் பிரிவுகள்
திருதம்
திருதம் என்பது கர்நாடக இசையின் தாளங்களில் ஒரு அங்கம் ஆகும். சப்த தாளங்களில் வருகின்ற அங்கங்கள் மூன்று ஆகும். இவற்றுள் அனுத்திருதம் இரண்டாவது அங்கம் ஆகும்.
இவற்றையும் பார்க்கவும்
பகுப்பு: தாளங்கள்
இலாப நோக்கற்ற அமைப்பு
இலாப நோக்கற்ற அமைப்பு (Nonprofit organization) என்பது வருமானத்தை முதலீட்டாளர்கள் அல்லது பங்குத்தாரர்களிடம் பகிர்ந்தளிக்காமல் தமது அமைப்பின் இலக்குகளுக்காக பயன்படுத்தும் அமைப்பு ஆகும். பெரும்பாலானவை நன்கொடைகள் பெற்று செயலாற்றுக்கின்றன. சில அமைப்புகள் முதலீடுகள், அல்லது நிதி தரும் வியாபாரங்களை வைத்து வருமானம் பெறுகின்றன.
மேற்கோள்கள்
பகுப்பு:இலாபநோக்கற்ற நிறுவனங்கள்
பிகோல் பிராந்தியம்
பிகோல் பிராந்தியம் என்பது பிலிப்பீன்சில் அமைந்துள்ள ஒரு பிராந்தியமாகும். இது பிராந்தியம் V என்று குறிப்பிடப்படுகின்றது. இது பிகோல் தீபகற்பத்தில் அமைந்துள்ள ஐந்து மாகாணங்களை உள்ளடக்கியது. லூசோனின் தென்கிழக்கின் முடிவுப்பகுதியில் இது அமைந்துள்ளது. நிர்வாக மற்றும் அரசியல் மத்திய நிலையமாகவும், பிராந்திய தலைநகரமாகவும். புகழ்பூத்ததுமான நகரம் லெகச்பி ஆகும். போக்குவரத்து, வர்த்தகம் , கல்வி, சுற்றுலாத்துறை, சுகாதாரம் போன்றவற்றின் மத்திய நிலையமும் லெகச்பியே ஆகும்.
வெளி இணைப்புக்கள்
பகுப்பு:பிலிப்பீன்சின் பிராந்தியங்கள் பகுப்பு:லூசோன்
போச்சம்பள்ளி புடவை
போச்சம்பள்ளி சேலை அல்லது போச்சம்பள்ளி இகாட் என்பது இந்தியாவின் தெலுங்கானா மாநிலத்தில் உள்ள யாதத்ரி புவனகிரி மாவட்டம், பூதன் போச்சம்பள்ளியில் தயாரிக்கப்பட்ட சேலை வகையாகும். இப்புடவைகள் இகாட் பாணியில் சாயமிடுவதில் பாரம்பரிய வடிவியல் வடிவங்கள் பின்பற்றப்படுகின்றன. அழகிய வேலைப்பாடுகள் அமைஆ வடிவியல் வடிவமைப்புகள் புடவைகள் மற்றும்  துணி வகைகள் தனித்துவம் பெற்று விளங்குகின்றன. இந்திய அரசாங்கத்தின் அரசு விமான நிறுவனமான ஏர் இந்தியாவின் கேபின் குழுவினர் சிறப்பாக வடிவமைக்கப்பட்ட போச்சம்பள்ளி பட்டுப் புடவைகளை அணிந்துள்ளனர்.
நெசவு
போச்சம்பள்ளி, கோயல்குடம், சவுட்டுப்பாலா, ஸ்ரீபுரம், புவனகிரி, புட்டபகா மற்றும் கட்டப்பாலா போன்ற ஒரு சில கிராமங்களிலும், அவற்றைச் சுற்றியுள்ள சில கிராமங்களிலும் பெரும்பாலும் நல்கொண்டா மாவட்டத்தில் இந்த தனிப்பட்ட சிறப்புவாய்ந்த நெசவு நெய்யப்படுகிறது, போச்சம்பள்ளி இகாட் தனித்துவமானது அழகிய வேலைப்பாடுகளுடன் வடிவங்களுக்காக முதலில் நூலக்ளை மொத்தமாகத் தொகுத்து முறுக்கி வண்ணமேற்றுகின்றனர். ஊடு நூல்களை முதலில் பாவில் ஏற்றி அதன்பின்னர் வண்ணமேற்றிய நூல்களையும் சேர்த்து. பின்னர் அவை இரண்டும் ஒன்றாக நெய்யப்படுகிறது. இவ்வாற்று செய்வதால் இவை ’இரட்டை இகாட்’  துணிகள் என உலக அளவில் அறியப்படுகின்றன. பருத்தி, பட்டு மற்றும் சிக்கோ - பட்டு மற்றும் பருத்தியின் கலவையிலான நூல்கள் ஆகியவற்றிலும் இது நெய்யப்படுகிறது. இயற்கை மூலங்களில் இருந்தும் அதனுடைய கூட்டுக் கலவைகள் மூலமும் இதற்கான சாயங்கள் பெறுவது அதிகரித்துள்ளது..
80 கிராமங்களைக் கொண்ட போச்சம்பள்ளி, பாரம்பரிய தறிகளைக் கொண்டுள்ளது, அதன் வடிவமும் வடிவமைப்புகளும் பல நூற்றாண்டுகள் பழமையானவை. இன்று இந்த பட்டு நகரமானது  இதனையே குடிசைத் தொழிலாகக் கொண்டுள்ள 100 கிராமங்களையும்  10,000 க்கும் மேற்பட்ட நெசவு குடும்பங்களையும் கொண்டுள்ளது. இந்த வகைத் துணியானது கூட்டுறவுச் சங்கம், இதனோடு தொடர்புடைய பல நிறுவனங்கள், திறமையான நெசவாளர்கள் மற்றும் போச்சம்பள்ளியில் உள்ள வணிக நிறுவனங்கள் மூலம் விற்பனை செய்யப்படுகிறது. நூல் விற்பனை, கைத்தறி பொருட்கள் வாங்குதல் மற்றும் விற்பனை ஆகியவற்றின் அடிப்படையில் ரூ .10,00,000,00 க்கும் மேற்பட்ட வணிகத்தை போச்சம்பள்ளி மேற்கொள்கிறது. 2010 ஆம் ஆண்டில் அரசாங்கம் இக்குழுக்களை போச்சம்பள்ளி 1 மற்றும் போச்சம்பள்ளி 2 என இரண்டு குழுக்களாகப் பிரித்த போதிலும் அவை பொதுவான நெசவு மையங்கள் என்பதை நிரூபித்தே வருகிறது. நலிவடைந்து வரும் இந்தக் கலையை அதன் தனித்துவமான வடிவமைப்பு காரணமாக, புதுப்பிக்க முயற்சிகள் நடந்து வருகின்றன.
புவிக்குறியீடு உரிமைகள்
போச்சம்பள்ளி சேலை 2005 இல் அறிவுசார் சொத்துரிமை பாதுகாப்பு அல்லது புவியியல் அடையாளம் (ஜிஐ) அந்தஸ்தைப் பெற்றது. போச்சம்பள்ளி இகாட் என்பது போச்சம்பள்ளி கைத்தறி நெசவாளர்கள் கூட்டுறவு சங்கம் மற்றும் போச்சம்பள்ளி கைத்தறி அச்சு மற்றும் சாய பட்டுப்புடவை உற்பத்தியாளர்கள் சங்கத்தின் பதிவு செய்யப்பட்ட சொத்தாகும்.
வெளி இணைப்புகள்
பகுப்பு:புடவைகள்
பாகால் ஏரி
மேற்கோள்கள்
பகுப்பு:தெலங்காணாவின் ஏரிகள் பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
பாலயம்கோட்டை ஊராட்சி
பாலயம்கோட்டை ஊராட்சி (Palayamkottai Gram Panchayat), தமிழ்நாட்டின் கிருஷ்ணகிரி மாவட்டத்தில் உள்ள தளி வட்டாரத்தில் அமைந்துள்ளது. இந்த ஊராட்சி, தளி சட்டமன்றத் தொகுதிக்கும் கிருஷ்ணகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3441 ஆகும். இவர்களில் பெண்கள் 1612 பேரும் ஆண்கள் 1829 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தளி ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
ஸ்ரீவில்லிபுத்தூர் வனவிலங்கு சரணாலயம்
ஸ்ரீவில்லிபுத்தூர் வனவிலங்கு சரணாலயம் மேற்குத் தமிழ்நாட்டில் 480 சதுரகிலோ மீட்டர் பரப்பளவில் அமைந்துள்ளது. இதனை நரைத்த அணில் வனவிலங்கு சரணாலயம் என்றும் அழைப்பர். நரை அண‍ில் எனப்படும் மலை அணில் வகையைப் பாதுகாக்க 1989இல் துவக்கப்பட்டது. 8 பிப்ரவரி 2021 முதல் ஸ்ரீவில்லிபுத்தூர் வனவிலங்கு சரணாலயத்தை புதிய சிறீவில்லிபுத்தூர் மேகமலை புலிகள் காப்பகத்துடன் இணைக்கப்பட்டது.
பேணுதல்
இந்த சரணாலயத்தைப் பாதுகாக்க இடையூறாக இருப்பவை மனித ஆக்கிரமிப்பு, கால்நடைகளை வனப்பகுதியில் மேய்த்தல் மற்றும் காட்டுத்தீ ஆகியவையாகும். இதனுள் அமைந்துள்ள சில ஆன்மீக தலங்களுக்கு பல ஆயிரம் பக்தர்கள் வருகின்றனர். இங்கு வேட்டையாடுதல் தடுக்கப்பட்டதால் சாம்பல் நிற அணில்களில் எண்ணிக்கை அதிகரித்துள்ளது.
புலிகளின் நடமாட்டம்
இங்கு புலிகளின் நடமாட்டம் அதிகரித்து வருவதால் இதனைப் புலிகள் சரணாலயமாக அறிவிக்கவும் முயற்சி எடுக்கப்பட்டு வருகிறது.
உயிரினங்கள்
இங்கு நரை அணில், யானை, வேங்கைப் புலி, சிறுத்தை, வரையாடு, கடமான் அல்லது மிளா, கேளையாடு, முள்ளம்பன்றி, சோலைமந்தி, நீலகிரி கருமந்தி, வெள்ளை மந்தி, தேவாங்கு உள்ளிட்ட பல வகை பாலூட்டிகள் இருந்தாளும், இங்குத் தென்படும் நரை அணிலே இந்த உய்விடத்தின் சிறப்பு. 220 வகை பறவையினங்கள் இங்கே பதிவு செய்யப்பட்டுள்ளன. இவற்றில் 14 வகை ஓரிடவாழ்விகள் ஆகும்.
மேற்கோள்கள்
பகுப்பு:தமிழ்நாட்டில் உள்ள காட்டுயிர் காப்பகங்கள் பகுப்பு:இந்திய காட்டுயிர் காப்பகங்கள் பகுப்பு:தமிழ்நாட்டுச் சுற்றுலா மையங்கள்
ஜோஹன் கூட்டன்பர்க்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பி. நாகராசன்
'''பி. நாகராசன்''' (பிறப்பு: அக்டோபர்31 1961) என்பவர் ஒரு தமிழ் எழுத்தாளர். கோயம்புத்தூர் மாவட்டம் உடுமலைப்பேட்டை அருகிலுள்ள கொழுமம் எனும் ஊரில் பிறந்த இவர் தற்போது தேனியிலுள்ள உணவகம் ஒன்றில் மேலாளராகப் பணிபுரிந்து வருகிறார். தமிழ்நாட்டில் வெளியாகும் அச்சிதழ்களில் துணுக்குகள் (குறுந்தகவல்கள்) மற்றும் கட்டுரைகள் போன்றவற்றை எழுதியிருக்கிறார். மேடை நாடகங்களில் பல வேடங்களில் நடித்திருக்கிறார். தபால்தலைகள், நாணயங்கள், சாவிக்கொத்துகள் போன்றவைகளை சேகரிக்கும் வழக்கமுடையவர்.
எம்.ஜி.ஆர் ரசிகர்
இவர் எம்ஜிஆர் நடிப்பில் தீவிரமான பற்றுதலுடையவர். பத்திரிகைகளில் வெளியான எம்.ஜி.ஆர். படங்கள், செய்திகள் போன்றவற்றைச் சேகரித்துத் தனியாகப் புத்தகக் கட்டுகளாக்கித் தொகுத்து வைத்துள்ளார். எம்.ஜி.ஆர் படத்துடன் வெளியான பல பொருட்களையும் இவர் சேகரித்து வைத்திருக்கிறார். எம்.ஜி.ஆர் குறித்த நினைவுகளைச் சேகரிப்பதற்காகத் தனியாக “எம்.ஜி.ஆர் நினைவுக் களஞ்சியம்” எனும் ஒரு அமைப்பையும் இவர் நிறுவியிருக்கிறார். இந்த அமைப்பின் மூலம் இவர் தொகுத்துள்ள, சேகரித்துள்ள எம்ஜிஆர் நினைவுகளைக் கண்காட்சி அமைத்துக் காட்சிப்படுத்தியும் வருகிறார்.
கலைப் பொருட்கள் சேகரிப்பாளர்
இவர் பன்னாட்டுத் தபால்தலைகள், பன்னாட்டு நாணயங்கள், சாவிக் கொத்துகள், பேனா போன்றவைகளை அதிக அளவில் சேகரித்து வைத்திருக்கிறார். தன்னுடைய சேகரிப்புகளைக் கொண்டு பள்ளி, கல்லூரி மற்றும் பல பொது இடங்களில் கண்காட்சிகளில் காட்சிப்படுத்தி, மாணவர்கள் மற்றும் பொதுமக்களிடத்தில் தபால்தலை, நாணயம் மற்றும் அரிய பொருட்களைச் சேகரிக்கும் வழக்கத்தை ஊக்கப்படுத்தி வருகிறார்.
வெளி இணைப்புகள்
பகுப்பு:தமிழக எழுத்தாளர்கள் பகுப்பு:1963 பிறப்புகள் பகுப்பு:தேனி மாவட்ட எழுத்தாளர்கள் பகுப்பு:அஞ்சல்தலை சேகரிப்பாளர்கள் பகுப்பு:நாணயங்கள் சேகரிப்பாளர்கள் பகுப்பு:வாழும் நபர்கள் பகுப்பு:கோயம்புத்தூர் மாவட்ட நபர்கள்
1664
1664 (MDCLXIV) கிரெகொரியின் நாட்காட்டியில் ஒரு செவ்வாய்க்கிழமையில் ஆரம்பமான நெட்டாண்டு ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் வெள்ளிக்கிழமையில் ஆரம்பமான நெட்டாண்டு ஆகும்.
மேற்கோள்கள்
*
சுரேஷ் கனகராஜா
சுரேஷ் கனகராஜா (Suresh A Canagarajah) ஆரம்பத்தில் யாழ்ப்பாணப் பல்கலைக்கழகத்தில் ஆங்கிலத்துறையில் விரிவுரையாளராகப் பணிபுரிந்தவர். தற்போது நியூ யார்க்கின் சிட்டி பல்கலைக்கழகத்தில் ஆங்கிலத் துறையில் பேராசிரியராக இருக்கிறார். அவருடைய ஆய்வுத் துறைகள்: இருமொழிப் பயன்பாடு, கற்பித்தலியல், தமிழ் இலக்கியம். ஆங்கிலத்தில் நான்கு நுìல்கள் எழுதியுள்ளார். அவருடைய நுìல் ஒன்றுக்கு உயர்ந்த விருதொன்று வழங்கப்பட்டிருக்கிறது.
எழுதிய ஆய்வு நூற்கள்
பகுப்பு:இலங்கைத் தமிழ் அறிவியலாளர்கள் பகுப்பு:அமெரிக்கத் தமிழர்
துரைசாமி கெப்ரீ சாமுவேல் தினகரன்
'''டி. ஜி. எஸ். தினகரன்' (ஜூலை 1, 1935 - பெப்ரவரி 20, 2008) (சுரண்டை, தமிழ்நாடு) அல்லது துரைசாமி கெப்ரீ சாமுவேல் தினகரன்'' இயேசு அழைக்கிறார் நிறுவனத்தின் அமைப்பாளரும் இந்தியாவின் முன்னனி கிறிஸ்தவ மறைபரப்புனருமாவார். இவர் காருண்யா பல்கலைக்கழகத்தின் வேந்தரும் ஆவார். தமிழ்நாட்டில் மட்டும் அல்லாமல், இந்தியாவிலும், உலகம் முழுவதும் சுற்றுப் பயணம் செய்து கிறிஸ்தவ மதபிரசாரம் செய்தார். ஜெபகோபுரம் என்ற அமைப்பையும் நடத்தி வந்தார்.
குழந்தைப்பருவம்
துரைசாமி, எப்சிபா தம்பதிகளுக்கு ஒரே மகனாக தென் தமிழகத்தின் திருநெல்வேலி மாவட்டத்தில் தினகரன் பிறந்தார். இவரது தந்தை ஒரு பாடசாலை ஆசிரியர் ஆவர், தாய் எப்சிபா வீட்டுமனைவியாக இருந்தார். குடும்பம் மிகவும் வறுமையில் வாடியது. தாயார் குணப்படுத்தப்பட முடியாத நரம்பு வியாதியால் பாதிக்கப்பட்டு வந்தார்.
இயேசுவை ஏற்றல்
வாலிபராயிருந்தபோது வறுமையும், வேலையில்லாத் திண்டாட்டமும் காரணமாக 1955 பெப்ரவரி 11 அன்று தற்கொலை எண்ணத்துடன் தொடருந்துப் பாதைக்கு சென்றார். செல்லும் வழியில் காவல்துறையில் வேலை செய்த தனது சித்தப்பாவை சந்தித்தார். கடவுள் பக்தி நிறைந்த அவருடைய வார்த்தைகள் ஒவ்வொன்றும், தினகரனுடைய உள்ளத்தில் அளவில்லாத விசுவாசத்தை ஏற்படுத்தியது. அவருடைய வாழ்க்கை முற்றிலுமாக மாற்றப்பட்டது. அகமகிழ்வுடன் வீட்டிற்குச் சென்றார். முழங்காற்படியிட்டு இயேசுவை வணங்கத் தொடங்கினார்.
இறப்பு
நீண்ட நேரம் முழங்கால் படியிட்டு ஜெபம் செய்யும் பழக்கம் கொண்டவர் தினகரன். இதனால் இவரது மூட்டுகள் பாதிக்கப்பட்டன. நீண்ட நாள் சிகிச்சைக்குப் பிறகு ஓரளவு குணம் அடைந்தார். இந்த நிலையில் அவருக்கு சளித் தொல்லை மற்றும் சுவாச கோளாறு ஏற்பட்டது. நுரையீரல் பாதிக்கப்பட்டது. இந்த நிலையில் 2008 பெப்ரவரி தொடக்கத்தில் அவர் சென்னை அப்பல்லோ மருத்துவமனையில் அனுமதிகப்பட்டார். அவசர சிகிச்சை பிரிவில் தினகரனுக்கு மருத்துவர்கள் குழு சிகிச்சை அளித்து வந்தது. சிகிச்சை பலனின்றி 20.2.2008 அன்று காலை 6 மணிக்கு தனது 73வது அகவையில் தினகரன் மரணம் அடைந்தார்.
வெளி இணைப்புகள்
பகுப்பு:1935 பிறப்புகள் பகுப்பு:கிறித்தவ போதகர்கள் பகுப்பு:2008 இறப்புகள்
மாறன் அகப்பொருள்
மாறன் அகப்பொருள் ஒரு பாட்டியல் இலக்கண நூல். இது திருக்குருகைப் பெருமாள் கவிராயர் என்பவரால் இயற்றப்பட்டது. மாறனலங்காரம், பாப்பாவினம் ஆகிய நூல்களை இயற்றியவரும் இவரே. இந்நூல் வைணவ ஆழ்வார்களில் ஒருவராகிய நம்மாழ்வார் மீது பாடப்பட்டது. பாண்டி நாட்டுச் சிற்றரசர் வழிவந்தவர் நம்மாழ்வார். பேரரசர்களுடைய பெயரைச் சிற்றரசர்களும் சூட்டிக்கொள்ளும் அக்கால வழக்கத்துக்கு அமைய நம்மாழ்வாரும் பாண்டிய மன்னர்களைக் குறிக்கும் மாறன் என்ற பெயராலும் அறியப்பட்டவர். இதனால் இப் பெயரைத் தழுவி இந்நூலுக்கு மாறன் அகப்பொருள் என்னும் பெயர் ஏற்பட்டது. இந்நூலை கி.பி 1552 ஆம் ஆண்டில் நூலாசிரியரின் ஆசிரியரான சீனிவாசசீயர் என்பவர் முன்னிலையில் அரங்கேற்றம் செய்ததாக இந்நூலின் பாயிரத்தில் இருந்து அறிய முடிகின்றது.
அமைப்பு
என ஐந்து இயல்களாகப் பிரிக்கப்பட்டுள்ள இந்நூலில் மொத்தம் 363 நூற்பாக்கள் பாடப்பட்டன. தற்போது இதன் முதல், இறுதி இயல்கள் தவிர்ந்த மூன்று இயல்கள் மட்டுமே கிடைக்கின்றன.
குறிப்புகள்
<References/>
இவற்றையும் பார்க்கவும்
பகுப்பு:தமிழ் இலக்கண நூல்கள் பகுப்பு:வைணவத் தமிழ் இலக்கியம்
தேடலாய்வாளர்களின் பட்டியல்
பகுப்பு:நாடுகாண் பயணிகள்
யூக்ளிடிய படிமுறைத்தீர்வு
கணிதத்தில் யூக்ளிடிய படிமுறைத் தீர்வு (Euclidean algorithm) என்பது இரு முழுஎண்களின் மீப்பெரு பொது வகுத்தியைக் (மீபொவ) காணும் வழிமுறையாகும். நேர் முழுஎண்களின் மீப்பெரு வகுத்தி காண்பதற்கே இம்முறையானது அதிகம் பயன்படுத்தப்படுகிறது. இவ் வழிமுறையை கணிதவியலாளர் யூக்ளிட் தனது புத்தகத்தில் ( VII, X -Elements) விளக்கியுள்ளார்.
இரு நேர் முழுஎண்களின் மீபொவ என்பது அவ்விரு எண்களையும் மீதமின்றி வகுக்கக் கூடிய மிகப்பெரிய எண்ணாகும். யூக்ளிடிய படிமுறைத்தீர்வின்படி, இரு நேர்முழுஎண்களின் மீபொவ காண்பதற்கு, அந்த இரண்டு எண்களில் பெரிய எண்ணிலிருந்து சிறிய எண் கழிக்கப்பட்டு, அந்த வித்தியாசமாகக் கிடைக்கும் எண், தரப்பட்டதில் சிறிய எண் ஆகிய இரண்டும் ஒரு சோடியாகக் கொள்ளப்படுகிறது. பின்னர் இந்த சோடியிலுள்ள பெரிய எண்ணிலிருந்து சிறியஎண் கழிக்கப்பட்டு முதலில் செய்தது போலவே அடுத்த சோடி அமைக்கப்படுகிறது. சோடியின் இரு எண்களும் சமமாக வரும் நிலைவரை இச் செயலானது தொடரப்படுகிறது. அவ்வாறு சம எண்கள் கிடைக்கும்பொழுது அந்தச் சம எண்தான் தேவையான மீபொவ ஆக இருக்கும்.
யூக்ளிடின் புத்தகத்தில் காணப்பட்ட படிமுறைத்தீர்வு (கிமு 300) இயல் எண்களுக்கும் நீளங்களுக்கும் மட்டும் பயன்படுத்தக் கூடியதாக இருந்தது. 19 ஆம் நூற்றாண்டில் காசிய முழுஎண்கள், ஒரு மாறியிலமைந்த பல்லுறுப்புக்கோவைகள் போன்றவற்றுக்கும் பயன்படும் வகையில் இப் படிமுறைத்தீர்வு பொதுமைப்படுத்தப்பட்டது.
கழித்தலானது பயன்படுத்தல்
யூக்ளிடிய படிமுறைத்தீர்வின் எளிய முறையில் கழித்தல் பயன்படுத்தப்படுகிறது. மீபொவ காண வேண்டிய இரு நேர் முழுஎண்களை ஒரு சோடியாக எடுத்துக்கொண்டு அந்த இரண்டு எண்களில் பெரிய எண்ணிலிருந்து சிறிய எண் கழிக்கப்பட்டு, அதில் கிடைக்கும் வித்தியாசம் மற்றும் தரப்பட்டதில் சிறிய எண் ஆகிய இரண்டும் ஒரு சோடியாகக் கொள்ளப்படுகிறது. பின்னர் இந்த சோடியிலுள்ள பெரிய எண்ணிலிருந்து சிறியஎண் கழிக்கப்பட்டு முதலில் செய்தது போலவே அடுத்த சோடி அமைக்கப்படுகிறது. சோடியின் இரு எண்களும் சமமாக வரும் நிலைவரை இச் செயலானது தொடரப்படுகிறது. அவ்வாறு சம எண்கள் கிடைக்கும்பொழுது அந்தச் சமமான எண்தான் முதலில் எடுத்துக்கொள்ளப்பட்ட இரு எண்களின் மீபொவ ஆகும்.
தொடக்கநிலை பச்சைநிற செவ்வகத்தின் அளவுகள் a = 1071, b = 462. இச் செவ்வகத்துக்குள் 462×462 அளவுள்ள இரு ஆரஞ்சுநிற சதுரங்கள் அமைக்கப்படும்போது 462×147 அளவுள்ள பச்சைநிற செவ்வகம் மீதமாகிறது; இதனுள் 147×147 அளவுள்ள இரு நீலநிற சதுரங்கள் அமைக்கப்படும்போது 21×147 அளவுள்ள பச்சைநிறச் செவ்வகம் மீதமாகிறது; இதனுள் 21×21 அளவுள்ள ஏழு சிவப்புநிற சதுரங்கள் அமைக்கப்படும்போது பச்சைநிறப் பரப்பளவு எதுவும் மீதமாவதில்லை. எனவே 1071, 462 இன் மீபொவ 21.
1071, 462 இன் மீபொவ காணல்: முதல் சோடி எண்கள்: (1071, 462) 1071-462 = 609, எனவே அடுத்த சோடி எண்கள்: (609, 462) 609-462 = 147, எனவே அடுத்த சோடி எண்கள்: (462, 147) 462-147 = 315, எனவே அடுத்த சோடி எண்கள்: (315, 147) 315-147 = 168,  எனவே அடுத்த சோடி எண்கள்: (168, 147) 168-147 = 21,   எனவே அடுத்த சோடி எண்கள்: (147, 21) 147-21 = 126,   எனவே அடுத்த சோடி எண்கள்: (126, 21) 126-21 = 105,   எனவே அடுத்த சோடி எண்கள்: (105, 21) 105-21 = 84,    எனவே அடுத்த சோடி எண்கள்: (84, 21) 84-21 = 63     எனவே அடுத்த சோடி எண்கள்: (63, 21) 63-21 = 42,     எனவே அடுத்த சோடி எண்கள்: (42, 21) 42-21 = 21,     எனவே அடுத்த சோடி எண்கள்: (21, 21)
மீபொவ காணவேண்டிய இரு எண்களில் ஒன்று மற்றொன்றைவிட மிகச் சிறியதாக இருக்கும்பட்சத்தில் மீபொவ காணும்வரை கழித்துத் தொடர வேண்டிய படிகளின் எண்ணிக்கை அதிகமாக உள்ளதால் படிகளின் எண்ணிக்கையைக் குறைத்து விரைவாக மீபொவ காணும்வகையில், கழித்தலுக்குப் பதில் வகுத்தல் பயன்படுத்தப்படுகிறது.
வகுத்தலைப் பயன்படுத்தல்
மீபொவ காணவேண்டிய இரு எண்களில் கழித்தலுக்குப் பதில் நெடுமுறை வகுத்தல் பயன்படுத்தப்படுகிறது. பெரிய எண்ணை சிறிய எண்ணால் வகுக்கக் கிடைக்கும் மீதியால் சிறிய எண் வகுக்கப்படுகிறது. இந்த வகுத்தலில் கிடைக்கும் இரண்டாவது மீதியால் முதல் மீதி வகுக்கப்பட்டு மூன்றாவது மீதி கண்டுபிடிக்கப்படுகிறது. மீதியாக சுழி கிடைக்கும்வரை இவ்வாறு வகுப்பது தொடரப்படுகிறது. எந்த எண்ணால் வகுக்கும்போது மீதியாக சுழி கிடைக்கிறதோ அந்த எண் தான் மூல எண்களின் மீபொவ ஆகும்.
1071, 462 இன் மீபொவ காணல்: ____ 462)1071(2     924       ________       147)462(3           441           ________             21)147(7                147                _____                   0                 _______
1071, 462 இன் மீபொவ 21.
பொது வழிமுறை
மீபொவ காணவேண்டிய இரு நேர் முழுஎண்கள் a, b இல் b < a எனில் மீபொவ காணும் பொது வழிமுறையின் படிநிலைகள்:
a = q0 b + r0
b = q1 r0 + r1
r0 = q2 r1 + r2
r1 = q3 r2 + r3
…
இப்படிநிலைகள் ஒவ்வொன்றிலும் மீதிகளின் மதிப்புகள் குறைந்து கொண்டே வரும் என்பதாலும் அவை எதிர்மதிப்புகளாக இருக்காது என்பதாலும் இந்தப் படிகளைத் தொடரும்போது ஒரு கட்டத்தில் மீதி சுழியாக இருக்கும். இதில் இறுதியாகப் பெறப்பட்ட சுழியற்ற மீதியே a, b இன் மீபொவ ஆகும்.
மேலேயுள்ள எடுத்துக்காட்டினை இம்முறையில் எழுதுதல்:
147 = 7 × 21 + 0.
கடைசி மீதி சுழி என்பதால் படிமுறைத் தீர்வு இத்துடன் முடிவடைகிறது. 1071, 462 இன் மீபொவ 21.
இப் படிநிலைகளின் அட்டவணை வடிவம்:
வெளியிணைப்புகள்
பகுப்பு:எண் கோட்பாடு
தனா ஏரி
thumb|250px|தனா ஏரி தனா ஏரி எத்தியோப்பியாவின் மிகப்பெரிய ஏரியாகும். நீல நைல் ஆறு இங்கிருந்து தான் தொடங்குகிறது. தோராயமாக 84 கிலோமீட்டர் நீளமும் 66 கிலோமீட்டர் அகலமும் கொண்டது. இதனுடைய அதிகபட்ச ஆழம் 15 மீட்டர்கள் ஆகும்.
பகுப்பு:ஏரி தொடர்பான குறுங்கட்டுரைகள் பகுப்பு:ஆப்பிரிக்க ஏரிகள்
கவவு
கவவு என்னும் சொல் தொல்காப்பியத்தில் உரிச்சொல்லாகவும், பெயர்ச்சொல்லாகவும் காட்டப்பட்டுப் பயன்படுத்தப்பட்டுள்ளது. கவவும் என வினைமுற்றாகவும், கவவ என எதிர்கால வினையெச்சமாகவும், கவவி என இறந்தகால வினையெச்சமாகவும், கவவியார், கவவினாள் என்று வினையாலணையும் பெயர்களாவும், கவவுக்கை என்ற வடிவில் பெயரெச்சமாகவும் இந்தச் சொல் பண்டைய இலக்கியங்களில் பயின்றுவந்துள்ளது. இவை அனைத்தும் வளைத்து அரவணைத்துக்கொள்ளும் பொருளை உணர்த்துகின்றன.
சொல்லாட்சிகள் - எடுத்துக்காட்டு
இந்தச் சொல் கையாளப்பட்டுள்ள இடங்களில் உணர்த்தும் பொருள்கள் இவை:
அடிக்குறிப்பு
பகுப்பு:சொல்விளக்கம்
இ. அண்ணாமலை
வெளி இணைப்பு
பகுப்பு:தமிழியல் ஆய்வாளர்கள் பகுப்பு:1938 பிறப்புகள்
பிடாரபட்டி ஊராட்சி
பிடாரபட்டி ஊராட்சி (Pidarappatti Gram Panchayat), தமிழ்நாட்டின் திருச்சிராப்பள்ளி மாவட்டத்தில் உள்ள மருங்காபுரி வட்டாரத்தில் அமைந்துள்ளது. இந்த ஊராட்சி, மணப்பாறை சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1780 ஆகும். இவர்களில் பெண்கள் 914 பேரும் ஆண்கள் 866 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சீயாமுத்துப்பட்டி படைத்தலை நாயகியம்மன் கோயில்
சீயாமுத்துப்பட்டி படைத்தலை நாயகியம்மன் கோயில் தமிழ்நாட்டில் சிவகங்கை மாவட்டம், சீயாமுத்துப்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அ, மி. படைத்தலை நாயகி அம்மன் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. மரபு சாராத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:சிவகங்கை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கணிதத்தில் பெண்களுக்கான சங்கம்
வரலாறு
சங்கம் 1971 இல் பெண் கணிதவியலாளர்களின் சங்கமாக நிறுவப்பட்டது. ஆனால் உடனடியாக பெயர் மாற்றப்பட்டது.
செய்தி மடல்
கணிதத்தில் பெண்களுக்கான சங்கம் தனது செய்தி மடலையும் கொண்டுள்ளது. இதழ் தொடங்கப்பட்ட சில மாதங்களுக்குப் பிறகு, முதல் இதழ் மே 1971 இல் வெளியிடப்பட்டது. சங்கத்தின் அனைத்து வழக்கமான உறுப்பினர்களும் செய்திமடலின் அனைத்து நகல்களை தங்களுக்கு அனுப்புமாறு கோரலாம். செய்திமடல் இப்போது திறந்த அணுகலில் உள்ளது. மேலும் சங்கத்தின் இணையதளத்தில் இருந்து சமீபத்திய அல்லது கடந்தகால வெளியீடுகளையும் எவரும் படிக்கலாம் அல்லது பதிவிறக்கம் செய்யலாம்.
வெளி இணைப்புகள்
பகுப்பு:கணித வரலாறு பகுப்பு:பெண்களுக்கான அமைப்புகள்
வெண்புருவ புதர்ச்சிட்டு
வெண்புருவ புதர்ச்சிட்டு (சாக்சிகோலா மேக்ரோரிஞ்சசு), இசுடோலிக்சுகா புதர்ச்சிட்டு என்றும் அழைக்கப்படுகிறது. இது சாக்சிகோலா பேரினத்தைச் சேர்ந்த ஒரு பழைய உலகப் பறக்கும் பறவை சிற்றினம் ஆகும். கண்டுபிடிப்பாளர், புவியியலாளர் மற்றும் ஆய்வாளர் பெர்டினாண்ட் இடோலிக்சுகாவின் பெயர் இதன் மாற்றுப்பெயராக உள்ளது.
விளக்கம்
வெண்புருவ புதர்ச்சிட்டு வடமேற்கு இந்தியா மற்றும் கிழக்கு பாக்கித்தானில் உள்ள பகுதி வறண்ட பகுதிகளில் காணப்படுகிறது. தெற்கு ஆப்கானித்தானிலும், இந்தியாவில் இராஜஸ்தான் பாரத்பூர் பகுதி வரையிலும், தெற்கே கோவா மற்றும் புனே வரையிலும் இவை காணப்படுகிறது.
பிற ஆதாரங்கள்
பகுப்பு:பாக்கித்தானியப் பறவைகள் பகுப்பு:இந்தியப் பறவைகள் பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
கோட்டை பிரதேச செயலாளர் பிரிவு
கோட்டை பிரதேச செயலாளர் பிரிவு (Kotte Divisional Secretariat, ෙකෝට්ෙට් ප්‍රාදේශීය ලේකම් කාර්යාලය) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மேல் மாகாணத்தில் உள்ள கொழும்பு மாவட்டத்தில் உள்ளது. இப்பிரிவு துணை நிர்வாக அலகுகளாக 20 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 107508 ஆகக் காணப்பட்டது.
வெளியிணைப்புக்கள்
பகுப்பு:கொழும்பு மாவட்டப் பிரதேச செயலாளர் பிரிவுகள்
தாலிசப்பத்திரி
தாலிசப்பத்திரி (Abies spectabilis; East Himalayan fir) என்று அறியப்படும் இந்த தாவரம் ஒரு ஊசியிலை காட்டைக் சேர்ந்த மரம் ஆகும். இது போனாசிய்யெ (Pinaceae) என்ற குடும்பத்தைச் சேர்ந்தது ஆகும். இவ்வகையான மரங்கள் 50 மீட்டர்களுக்கு மேல் வளரும் தன்மைகொண்டது. இவை ஆப்கானிஸ்தான், நேபாளம், பாகிஸ்தான், இந்தியா போன்ற நாடுகளில் காணப்படுகிறது. இது ஒரு மூலிகைத் தாவரம் ஆகும்.
மேற்கோள்கள்
பகுப்பு:பூக்கும் தாவரக் குடும்பங்கள் பகுப்பு:மரங்கள்
ஐக்கிய நாடுகள் பொருளாதார மற்றும் சமூக சபை
வெளியிணைப்புகள்
பகுப்பு:மேம்பாடு பகுப்பு:ஐக்கிய நாடுகள் சபை
ஹரிசல்
வசதிகள்
இங்கு மருத்துவ வசதியும், மின்வழிக் கற்றல் வசதியும் ஏற்படுத்தப்பட்டுள்ளது. இந்த ஊருக்கு வை-பை வசதியும் கிடைக்கவுள்ளது. அனைத்து குடும்பங்களும் சூரிய ஆற்றலினால் இயங்கக்கூடிய பம்புகளை பயன்படுத்துகின்றன. இங்கு நான்கு பள்ளிகளும் ஒரு வங்கிக் கிளையும் உள்ளன.
சான்றுகள்
பகுப்பு:மகாராட்டிர மாநிலத்திலுள்ள ஊர்களும் நகரங்களும் பகுப்பு:அமராவதி மாவட்டம்
மனிதநேய மக்கள் கட்சி
மக்களவைத் தேர்தல் 2009
கட்சி ஆரம்பித்த 3 மாதங்களில், 2009 ஆம் ஆண்டு நடந்த மக்களவைத் தேர்தலில் மமக 4 தொகுதியில் கூட்டணியின்றி தனித்து நின்று கணிசமான வாக்குகள் பெற்று வெற்றி வாய்ப்பை இழந்தது.
வேட்பாளர்கள் விபரம்:-
தமிழ்நாடு சட்டமன்றத் தேர்தல், 2011
2011 சட்டமன்றத் தேர்தலில் அதிமுகவுடன் கூட்டணி அமைத்து சேப்பாக்கம், இராமநாதபுரம், ஆம்பூர் ஆகிய தொகுதிகளில் போட்டியிட்டது. இதில் ஆம்பூரில் அஸ்லம் பாஷாவும், இராமநாதபுரத்தில் பேரா. எம். எச். ஜவாஹிருல்லாவும் வெற்றி பெற்று இக்கட்சியின் முதல் சட்டமன்ற உறுப்பினர்களாக தேர்ந்தெடுக்கப்பட்டனர்.
தமிழ்நாடு சட்டமன்றத் தேர்தல், 2016
2016 தமிழக சட்டமன்ற தேர்தலில் போட்டியிட்ட அனைத்து தொகுதிகளிலும் வெற்றி வாய்ப்பை இழந்தது.
தமிழ் நாடு சட்டமன்ற உறுப்பினர்கள்
2011 ஆம் ஆண்டு முதல் 2021 வரை சட்ட மன்ற உறுப்பினர்களாக இருந்தவர்கள்
தமிழ்நாடு சட்டமன்றத் தேர்தல், 2021
2021 சட்டமன்றத் தேர்தலில் திமுகவுடன் கூட்டணி அமைத்து இரண்டு தொகுதிகளில் போட்டியிட உடன்பாடு ஒப்பந்தம் கையெழுத்தானது.
வெளியிணைப்புகள்
பகுப்பு:தமிழக அரசியல் கட்சிகள் பகுப்பு:தமிழக இஸ்லாமிய அமைப்புகள் மற்றும் கட்சிகள் பகுப்பு:2009இல் நிறுவப்பட்ட அரசியல் கட்சிகள்
இராமாயண பாராயணம்
பகுப்பு: இராமாயணம் பகுப்பு:இந்து சமய நம்பிக்கைகள்
மேற்கு விசயாசு
மேற்கு விசயாஸ் என்பது பிலிப்பீன்சில் அமைந்துள்ள ஒரு பிராந்தியமாகும். இது பிராந்தியம் VI என்று குறிப்பிடப்படுகின்றது. இது ஆறு மாகாணங்களைக் கொண்டுள்ளது. அத்துடன் 16 நகரங்களையும் கொண்டுள்ளது. இதன் தலைநகரம் இலொய்லோ ஆகும். 2005 ஆம் ஆண்டு பலவான் மாகாணம் மேற்கு விசயாஸ் பிராந்தியம் எனப் பெயர் மாற்றப்பட்டது.
வெளி இணைப்புக்கள்
பகுப்பு:பிலிப்பீன்சின் பிராந்தியங்கள் பகுப்பு:விசயாசு
மின்சாரத் தந்தி
மின்சாரத் தந்தி எனப்படுவது மின்சார சமிக்ஞைகளைப் பயன்படுத்தும் தந்தி முறை ஆகும். பொதுவாக தந்தி சாவி எனப்படும் கருவி மூலம்   அனுப்புநர்  ஒருவர் மின்சுற்று ஒன்றினை இணைக்கவும் வெட்டவும் அதற்கேற்ப தொலைவில்  அமைந்துள்ள  மற்ற முனையில் தந்தி ஒலிப்பான் எனப்படும் கருவி மூலம் பெறுநர் ஒலிக் குறிப்புகளாகப் பெற்று செய்தியை அறிகின்ற சமிக்ஞை முறையாகும்.
பகுப்பு:தொலைத்தொடர்புகளுக்கான கருவிகள்
முசுதபாபாது, தில்லி
முசுதபாபாது (Mustafabad) இந்திய நாட்டின் தில்லி நகரில் உள்ள வடகிழக்கு மாவட்டத்தில் இருக்கும் ஒரு கணக்கெடுப்பில் உள்ள ஊராகும்.
மக்கள் தொகையியல்
2001 ஆம் ஆண்டின் இந்திய மக்கள்தொகை கணக்கெடுப்பின்படி முசுதபாபாது நகரின் மக்கள்தொகை 1,89,117 நபர்கள் ஆகும். இம்மக்கள்தொகையில் 53% நபர்கள் ஆண்கள் மற்றும் 47% நபர்கள் பெண்களாவர். இவ்வூரின் எழுத்தறிவு சதவீதம் 74% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது அதிகமாகும். எழுத்தறிவு பெற்றவர்களில் 63% நபர்கள் ஆண்கள் மற்றும் 44% நபர்கள் பெண்களாவர். மக்கள் தொகையில் 20% நபர்கள் 6 வயதுக்கு கீழ் உள்ளவர்களாகும். பழைய முசுதபாபாது, புதிய முசுதபாபாது, சிவ் விகார், பிரிபூரி ஆகிய பகுதிகள் உள்ளடங்கியது முசுதபாபாது நகரமாகும்.
மேற்கோள்கள்
பகுப்பு:தில்லி சுற்றுப் பகுதிகள் பகுப்பு:வடகிழக்கு தில்லி மாவட்டம்
பகுப்பு:வடகிழக்கு தில்லி மாவட்டத்திலுள்ள ஊர்களும் நகரங்களும்
புள்ளிமான்கோம்பை ஊராட்சி
புள்ளிமான்கோம்பை ஊராட்சி (Pullimankombai Gram Panchayat), தமிழ்நாட்டின் தேனி மாவட்டத்தில் உள்ள ஆண்டிபட்டி வட்டாரத்தில் அமைந்துள்ளது. இந்த ஊராட்சி, ஆண்டிபட்டி சட்டமன்றத் தொகுதிக்கும் தேனி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3409 ஆகும். இவர்களில் பெண்கள் 1681 பேரும் ஆண்கள் 1728 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தேனி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
டி. கே. ரங்கராஜன்
தொழிற்சங்கப் பணிகள்
1991ஆம் ஆண்டு முதல் 2002ஆம் ஆண்டு வரை அகில இந்திய தொழிற்சங்க மையத்தின் (CITU) தமிழ்நாடு மாநிலக்குழுவின் பொதுச் செயலாளராக பொறுப்பு வகித்தார். பாரத மிகு மின் நிறுவனத் தொழிலாளர் சங்கத் தலைவராக உள்ளார்.
மாநிலங்களவையில்
மாநிலங்களவையில் 2014ஆம் ஆண்டு நிறைவேற்றப்பட்ட "பயிற்சி பெறும் தொழிலாளர்களுக்கான திருத்தப்பட்ட சட்டம் (The Apprentices (Amendment) Bill, 2014)" தொழிலாளர்களுக்கு எதிரானதாக முதலாளிகளுக்குச் சார்பாக இருப்பதைக் கூறி மாநிலங்களவையில் கண்டித்தார்.
வெளியிணைப்புகள்
பகுப்பு:தமிழ் பொதுவுடமைவாதிகள் பகுப்பு:1941 பிறப்புகள் பகுப்பு:பொதுவுடமைவாதிகள் பகுப்பு:தொழிற்சங்கவாதிகள் பகுப்பு:வாழும் நபர்கள் பகுப்பு:மதுரை அரசியல்வாதிகள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:நாடாளுமன்ற தமிழ்நாட்டு உறுப்பினர்கள் பகுப்பு:தமிழ்நாட்டைச் சேர்ந்த மாநிலங்களவை உறுப்பினர்கள்
பாப்பாவினம்
பாப்பாவினம் ஒரு பாட்டியல் இலக்கண நூல். இது பாக்களையும் பாவினங்களையும் பற்றிக் கூறுகிறது. இதனாலேயே இதற்குப் பாப்பாவினம் (பா + பாவினம்) என்னும் பெயர் ஏற்பட்டது. இதற்கு மாறன் பாப்பாவினம் என்ற பெயரும் வழங்குகிறது. மாறனலங்காரம் (அணி), மாறன் அகப்பொருள் (பொருள்) ஆகிய நூல்களை இயற்றிய திருக்குருகைப் பெருமாள் கவிராயர் என்பவரே இதனையும் இயற்றினார் என்பதே பெரும்பாலானோரின் கருத்து. எனினும் இதனைக் காரி இரத்தின கவிராயர் என்பவர் இயற்றினார் என்ற கருத்தும் நிலவுகின்றது. நூலாசிரியரின் ஏனைய இரண்டு நூல்களைப் போலவே இதுவும் வைணவ ஆழ்வார்களில் ஒருவராகிய நம்மாழ்வார் மீது பாடப்பட்டது.
இலக்கிய நூல்களை மட்டுமன்றி இலக்கண நூல்களையும் சமயப் பரப்புரைக்குப் பயன்படுத்த முடியும் என்பதற்கு, வைணவத்தின் பெருமை கூறும் இந்நூல் சான்றாக விளங்குகிறது.
அமைப்பு
இலக்கியத்திலிருந்து எடுத்துக்காட்டுகளைக் கொடுத்து அவற்றுக்கு இலக்கணம் கூறும் வகையில் அமைந்தது இந்நூல்.
என்னும் பாவகைகள் நான்கு,
குறிப்புகள்
<References/>
வெளியிணைப்புகள்
பகுப்பு:தமிழ் இலக்கணம் பகுப்பு:வைணவத் தமிழ் இலக்கியம்
ஆர். நாகரத்தினம்மாள்
'''ஆர். நாகரத்னம்மாள்' (R. Nagarathnamma) (1926–2012) ஓர் இந்திய நாடக ஆளுமையும், பெங்களூரை தளமாகக் கொண்ட அனைத்து மகளிர் நாடகக் குழுவான ஸ்திரீ'' என்ற நாடக மன்றத்தின் நிறுவனர் ஆவார். இவர் சங்கீத நாடக அகாதமி விருது பெற்றுள்ளார். இந்திய அரசால் நான்காவது மிக உயர்ந்த இந்திய குடிமகன் விருதான பத்மசிறீ விருது 2012 ஆம் ஆண்டில் வழங்கப்பட்டது.
சுயசரிதை
நாகரத்னம்மாள் 1926 இல் மிதமான நிதி வசதி கொண்ட குடும்பத்தில், தென்னிந்திய மாநிலமான கர்நாடகாவின் மைசூரில் பிறந்தார். தனது 12 வயதில் தொழில்முறை நாடகங்களில் பணியாற்றத் தொடங்கினார். சிறீ சாமூண்டீசுவரி நாடக சபா, குப்பி வீரண்ணா நடத்தி வந்த குப்பி நிறுவனம், இரண்ணையாவின் மித்ரா மண்டலி, எச்எல்என் சிம்ஹா போன்ற குழுக்களுடன் பணியாற்றினார். பின்னர், 1958ஆம் ஆண்டில், இவர் ஸ்திரீ நாடக மண்டலியை நிறுவினார். இது கர்நாடகாவில் தொடங்கப்பட்ட முதல் அனைத்து மகளிர் நாடகக் குழு என்று அறிவிக்கப்பட்டது. அதில் இவர் ஒரு நடிகையாகவும், நாடகங்களின் இயக்குநராகவும் இருந்தார்.
நாகரத்னம்மாள் ஆண் கதாபாத்திரங்களை, குறிப்பாக புராணக் கதாபாத்திரங்களை சித்தரிப்பதற்காக அறியப்படுகிறார். கம்சன், கிருட்டிணன், இராவணன், துரியோதனன், வீமன் போன்ற குறிப்பிடத்தக்க நடிப்பால் இவர் பாராட்டப்படுகிறார். இவர் தனது குழுவுடன் இந்தியாவில் பல மாநிலங்களில் பயணம் செய்துள்ளார். கிருஷ்ண கருடி இவரது முக்கிய நாடகங்களில் ஒன்றாக குறிப்பிடப்பட்டுள்ளது. இவர் 15 கன்னடப் படங்களிலும், தமிழ்த் திரைப்படங்களிலும் நடித்துள்ளார். கமனபில்லு, பரசங்கடா ஜென்டிதிம்மா, ரோசாப்பூ ரவிக்கைக்காரி ஆகியவை குறிப்பிடத்தக்கவை.
இறப்பு
நாகரத்னம்மாள் 6 அக்டோபர் 2012 அன்று, இறந்தார்.
விருதுகளும் அங்கீகாரமும்
நாகரத்னம்மாள் தாகூர் ரத்னா விருது, குப்பி வீரண்ணா விருது போன்ற பல விருதுகளைப் பெற்றுள்ளார். கர்நாடக அரசின் இரண்டாவது மிக உயர்ந்த விருதான ராஜ்யோத்சவ பிரசாஸ்தி விருதை வழங்கி கௌரவிக்கப்பட்டார். இவர் 1992இல் சங்கீத நாடக அகாதமி விருதைப் பெற்றார். 2012ஆம் ஆண்டில், இந்திய அரசு நான்காவது மிக உயர்ந்த இந்திய குடிமகன் விருதுக்கான குடியரசு தின கௌரவப் பட்டியலில் இவரைச் சேர்த்து பத்மஸ்ரீ விருதை வழங்கியது. இரவீந்திரநாத் தாகூரின் 150வது பிறந்தநாளை நினைவுகூரும் நிகழ்வில் 2012ஆம் ஆண்டில் இவருக்கு சங்கீத நாடக அகாதமி தாகூர் ரத்னா வழங்கப்பட்டது.
வெளி இணைப்புகள்
பகுப்பு:20 ஆம் நூற்றாண்டு இந்தியப் பெண் தொழிலதிபர்கள் பகுப்பு:20 ஆம் நூற்றாண்டின் இந்திய நடிகைகள் பகுப்பு:20 ஆம் நூற்றாண்டு இந்தியத் தொழிலதிபர்கள் பகுப்பு:இந்தியத் திரைப்பட நடிகைகள் பகுப்பு:கன்னடத் திரைப்பட நடிகைகள் பகுப்பு:தமிழ்த் திரைப்பட நடிகைகள் பகுப்பு:சங்கீத நாடக அகாதமி விருது பெற்றவர்கள் பகுப்பு:பத்மசிறீ விருது பெற்ற கலைத் துறையினர் பகுப்பு:2012 இறப்புகள் பகுப்பு:1926 பிறப்புகள்
வெண்ணிக்குளம் கோபால குறுப்பு
வெண்ணிக்குளம் கோபால குறுப்பு (ஆங்கிலம்:Vennikkulam Gopala Kurup) (1902-1980) ஒரு இந்திய கவிஞரும், நாடக ஆசிரியரும், மொழிபெயர்ப்பாளரும், அகராதி தொகுப்பாளரும், மலையாளக் கதை எழுத்தாளரும் ஆவார். பல கவிதைத் தொகுப்புகளின் ஆசிரியராக இருந்த அவர், அபிஞான சாகுந்தலம், துளசி ராமாயணம், திருக்குறள், சுப்பிரமணிய பாரதியின் கவிதைகள், எட்வின் அர்னால்டின் தி லைட் ஆஃப் ஆசியாவின் இரண்டு பாடல்கள் ஆகியவற்றை மலையாளத்தில் மொழிபெயர்த்தார். கைரளி கோஷம் என்ற அகராதியைத் தயாரிப்பதிலும் அவர் பங்களித்தார். ஓடக்குழல் விருதும், திருக்குறள் விருதும், 1966 ஆம் ஆண்டில் கவிதைக்கான கேரள சாகித்ய அகாதமி விருதும் பெற்றார். சாகித்ய அகாதமி 1974 ஆம் ஆண்டில் இவருக்கு வருடாந்திர விருதை வழங்கி கௌரவித்தது.
சுயசரிதை
கோபால குறுப்பு 1932 இல் மெப்ரல் மங்காடுவெட்டில் மாதவி பிள்ளையை மணந்தார். குறுப்பு 1980 ஆகஸ்ட் 20, அன்று தனது 78 வயதில் இறந்தார்.
ஆளுமை
இவர் 15 கவிதைத் தொகுப்பு நூல்களை உள்ளடக்கியது. இரண்டு நாடகங்கள் உட்பட. காளிதாசன்டெ கண்மணி, பிரியம்வதா நாட்டுப்புறக் கதைகளின் ஒரு புத்தகம், தச்சோளி ஓத்தேனன், கதா நட்சத்திரங்கள் என்ற தலைப்பில் குழந்தைகள் இலக்கிய புத்தகம் ஆகியவை. வள்ளத்தோள் நாராயண மேனனால் தாக்கம் பெற்றது என்று அறியப்பட்ட அவரது கவிதைகள் அவற்றின் ஆன்மீக உறுதிப்பாட்டால் குறிப்பிடப்படுகின்றன. கையெழுத்துப் பிரதி நூலகத்தில் பணிபுரிந்தபோது, கைரளி கோஷம் என்பதை தயாரிப்பதில் ஈடுபட்டார். தவிர, அபிஞான சாகுந்தலம், துளசி ராமாயணம், திருக்குறள் போன்றவைகளும், கவிதைகளில் பாரதியுடே கவிதைகள் என்றத் தலைப்பில் சுப்ரமணிய பாரதியின்  கவிதைகள் ஆகியவற்றை மொழி பெயர்த்தார். இரண்டு கான்டோக்கள் கொண்ட எட்வின் அர்னால்டின் தி லைட் ஆஃப் ஆசியா என்பதை மலையாளத்தில் மொழி பெயர்த்தார். அவர் தனது சுயசரிதையை ஆத்மரேகா என்ற தலைப்பில் வெளியிட்டார்.
வெளி இணைப்புகள்
பகுப்பு:தமிழ்-மலையாளம் மொழிபெயர்ப்பாளர்கள் பகுப்பு:1980 இறப்புகள் பகுப்பு:1902 பிறப்புகள் பகுப்பு:மலையாள எழுத்தாளர்கள் பகுப்பு:பத்தனம்திட்டா மாவட்ட நபர்கள்
சம்பல்பூர் சமஸ்தானம்
சம்பல்பூர் சமஸ்தானம் (Sambalpur State, also known as Hirakhand Kingdom), இந்திய விடுதலைக்கு முன்னர் பிரித்தானிய இந்தியாவின் கீழிருந்த 562 சுதேச சமஸ்தானங்களில் ஒன்றாகும். இதன் தலைநகரம் சம்பல்பூர் நகரம் ஆகும். இது தற்கால ஒடிசா மாநிலத்தின் சம்பூல் மாவட்டப் பகுதிகளைக் கொண்டிருந்தது. 1901-ஆம் ஆண்டின் மக்கள் தொகை கணக்கெடுப்பின் படி, சம்பல்பூர்  1399 சதுர கிலோ மீட்டர் பரப்பளவும், 79,900  மக்கள் தொகையும் கொண்டிருந்தது. சம்பல்பூர் ஆட்சியாளர்களுக்கு 1857-ஆம் ஆண்டு வரை,  பிரித்தானிய இந்தியாவின் அரசு, 9  துப்பாக்கிக் குண்டுகள் முழுங்கி மரியாதை செய்தனர். பிரித்தானிய இந்தியாவின் தலைமை ஆளுநர் டல்ஹவுசி கொண்டு வந்த வாரிசு இல்லா சமஸ்தானம் கொள்கையின்படி, வாரிசு இல்லாத சம்பல்பூர் சமஸ்தானத்தை 1849ஆம் ஆண்டில் வங்காள மாகாண ஆளுநரின் நேரடிக் கட்டுப்பாட்டில் செயல்பட்டது. மொழிவாரி மாநில மறுசீரமைப்புச் சட்டத்தின் படி, ஒரியா மொழி பேசும் பகுதிகளைக் கொண்டு 1 நவம்பர் 1956 அன்று ஒடிசா மாநிலம் நிறுவப்பட்ட போது சம்பல்பூர் சமஸ்தானப் பகுதிகள் சம்பல்பூர் மாவட்டத்தில் சேர்க்கப்பட்டது.
வரலாறு
1800-ஆம் ஆண்டில் சம்பல்பூர் சமஸ்தானம் மராத்தியப் பேரரசில் ஒரு சிற்றரசாக இருநதது. 1803-ஆம் ஆண்டில் நடைபெற்ற இரண்டாவது ஆங்கில-மராட்டிய போரின் முடிவில் பிரித்தானிய இந்தியாவின் ஆட்சியாளர்கள் வெற்றிபெற்றதால், சம்பல்பூர் சமஸ்தானத்தின் முந்தைய மன்னர் ஜெயந்த் சிங், 1807-ஆம் ஆண்டில் பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்றனர். எனவே சம்பல்பூர் சமஸ்தான மன்னர்கள், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். இது பிரித்தானிய இந்தியாவின் வங்காள மாகாணத்தில் உள்ள கிழக்கிந்திய முகமையின் கீழ் செயல்பட்டது. சம்பல்பூர் சமஸ்தான மன்னர்களுக்கு பிரித்தானிய இந்தியா அரசு, 9 துப்பாக்கிக் குண்டுகள் முழுங்கி மரியாதை செய்தனர்.
தலைமை ஆளுநர் டல்ஹவுசி கொண்டு வந்த வாரிசு இல்லா சமஸ்தானம் கொள்கையின்படி, வாரிசு இல்லாத சம்பல்பூர் சமஸ்தானம் 1849ஆம் ஆண்டில் வங்காள மாகாண ஆளுநரின் நேரடிக் கட்டுப்பாட்டில் செயல்பட்டது. 1862-ஆம் ஆண்டில் சம்பல்பூர் பகுதிகள் மத்திய மாகாணத்தில் இணைக்கப்பட்டது.
சம்பல்பூர் சமஸ்தானம் 1912-ஆம் ஆண்டு முதல் 1936-வது ஆண்டு வரை பீகார் மற்றும் ஒரிசா மாகாணத்துடன் இணக்கப்பட்டது. பின்னர் 1936-ஆம் ஆண்டில் ஒரிசா மாகாணத்துடன் இணைக்கப்பட்டது. மொழிவாரி மாநில மறுசீரமைப்புச் சட்டத்தின் படி, ஒரியா மொழி பேசும் பகுதிகளைக் கொண்டு 1 நவம்பர் 1956 அன்று ஒடிசா மாநிலம் நிறுவப்பட்ட போது சம்பல்பூர் சமஸ்தானப் பகுதிகள் சம்பல்பூர் மாவட்டத்தில் இணைக்கப்பட்டது.
ஹார்ட்பீஸ்ட்
ஹார்டிபீஸ்ட், கொங்கோனி அல்லது காமா என்று அறியப்படுவது ( hartebeest, also known as kongoni or kaama ) ஒரு ஆப்பிரிக்க மறிமான் ஆகும். இது அல்செலாபஸ் பேரினத்தைச் சேர்ந்த ஒரே உறுப்பினர் ஆகும். இதில் எட்டு துணையினங்கள் விவரிக்கப்பட்டுள்ளன. அவற்றில் இரண்டு சில நேரங்களில் தனி இனங்களாகக் கருதப்படுகின்றன. இது ஒரு பெரிய விலங்கு ஆகும். ஹார்டெபீஸ்ட் மான்கள் தரையிலிருந்து தோள்வரை 1 மீ (3 அடி 3 அங்குலம்) உயரம் இருக்கும். உடல் நீளம் தலைமுதல் வால்வரை 200 முதல் 250 செமீ (79 முதல் 98 அங்குலம்) வரை இருக்கும். எடை 100 முதல் 200 கிலோ (220 முதல் 440 பவுண்டுகள்) வரை இருக்கும். இதன் முகம் குதிரை போல நீண்டதாகவும், விந்தையான வடிவத்திலான கொம்புகளும், குறுகிய கழுத்து மற்றும் கூர்மையான காதுகள் போன்றவற்றைக் கொண்டுள்ளது. பெரும்பாலும் கருப்பு திட்டுக்களைக் கொண்டிருக்கும் இதன் கால்கள் வழக்கத்திற்கு மாறாக நீளமாக இருக்கும். உடலின் உரோமம் பொதுவாக குறுகியதாகவும் பளபளப்பாகவும் இருக்கும். மேற்கத்திய ஹார்டெபீஸ்டின் நிறம் மணல் பழுப்பு முதல் ஸ்வேனின் ஹார்டெபீஸ்டின் நிறம் சாக்லேட் சாம்பல் வரை, துணை இனங்களின்படி உரோம நிறம் மாறுபடும். அனைத்து கிளையினங்களும் பால் ஈருருமை கொண்டவையாக அதன் ஒரு பகுதியாக இதன் கொம்புகள் உள்ளன. பெண் மான்களின் கொம்புகள் மிகவும் மெல்லியதாக இருக்கும். கொம்புகள் 45-70 செமீ (18-28 அங்குலம்) வரை நீளத்தை எட்டும். இதன் நீண்ட முகத்தைத் தவிர, பெரிய மார்பு மற்றும் பின்புறம் இறங்கிய முதுகு ஆகியவை ஹார்டிபீஸ்ட்டை மற்ற மறிமான்களிடமிருந்து வேறுபடுத்துகின்றது.
20 முதல் 300 உருப்படிகளைக் கொண்டதாக ஹார்டிபீஸ்ட் மந்தைகள் உள்ளன. இவை தனித்தனியே தங்களுக்கு எல்லை அமைத்து வாழ்கின்றன. இவை மிகவும் எச்சரிக்கை உணர்வு மிக்கவை. இவை முதன்மையாக மேய்ச்சல் விலங்குகள், இவற்றின் உணவுகளில் முக்கியமாக புற்கள் இடம்பெற்றிருக்கும். ஹார்ட்பீஸ்டில் இனச்சேர்க்கை ஆண்டு முழுவதும் நடக்கும். ஆண் மற்றும் பெண் மான்கள் என இரண்டும் ஒன்று முதல் இரண்டு வயதில் பாலியல் முதிர்ச்சி அடைகின்றன. இவற்றின் கர்ப்ப காலம் எட்டு முதல் ஒன்பது மாதங்கள் ஆகும். அதன் பிறகு ஒரு குட்டி பிறக்கிறது. பொதுவாக வறண்ட பருவத்தில் பிறப்புகள் உச்ச நிலையில் இருக்கும். இவற்றின் ஆயுட்காலம் 12 முதல் 15 ஆண்டுகள்.
வறண்ட சவன்னாக்கள் மற்றும் மரங்கள் நிறைந்த புல்வெளிகளில் வசிக்கும் ஹார்டெபீஸ்ட்கள் பெரும்பாலும் மழைக்குப் பிறகு மிகவும் வறண்ட இடங்களுக்குச் செல்கின்றன. கென்யா மலையில் 4,000 மீ (13,000 அடி) உயரத்தில் இவை உள்ளது பதிவுசெய்யபட்டுள்ளது. ஹார்டிபீஸ்ட்கள் முன்பு ஆப்பிரிக்காவில் பரவலாக இருந்தன. ஆனால் வாழ்விட அழிவு, வேட்டையாடுதல், மனித குடியேற்றம், உணவுக்காக கால்நடைகளுடனான போட்டி ஆகியவற்றின் காரணமாக இவற்றின் எண்ணிக்கை கடுமையாக வீழ்ச்சியடைந்துள்ளது. ஹார்டெபீஸ்டின் எட்டு கிளையினங்களில் ஒவ்வொன்றும் வெவ்வேறு பாதுகாப்பு நிலையைக் கொண்டுள்ளன. புபல் ஹார்டிபீஸ்ட் 1994 இல் இயற்கை பாதுகாப்புக்கான சர்வதேச ஒன்றியத்தால் அற்றுவிட்ட இனமாக அறிவிக்கப்பட்டது. சிவப்பு ஹார்டிபீஸ்ட்டின் எண்ணிக்கை அதிகரித்து வரும் அதே வேளையில், டோரா ஹார்டிபீஸ்ட்டின் எண்ணிக்கை, ஏற்கனவே மிகவும் ஆபத்தான நிலையில் உள்ளது. அல்ஜீரியா, எகிப்து, லெசோதோ, லிபியா, மொராக்கோ, சோமாலியா, துனிசியாவில் ஹார்டிபீஸ்ட்கள் அழிந்து விட்டன. ஆனால் எசுவாத்தினி மற்றும் சிம்பாப்வேயில் அறிமுகப்படுத்தப்பட்ட இனமாக உள்ளது. மிகவும் மதிப்புமிக்க இறைச்சி காரணமாக இது ஒரு பிரபலமான வேட்டை விளையாட்டு விலங்காக உள்ளது.
வகைபிரித்தல்
ஹார்டிபீஸ்டின் அறிவியல் பெயர் அல்செலாபஸ் பஸ்செலாபஸ் ஆகும். 1766 ஆம் ஆண்டில் செர்மானிய விலங்கியல் நிபுணரான பீட்டர் சைமன் பல்லாசால் இந்த விலங்கு முதன்முதலில் விவரிக்கப்பட்டது. இது அல்செலாபஸ் பேரினத்தில் வகைப்படுத்தப்பட்டு, மாட்டுக் குடும்பத்தில் வைக்கப்பட்டுள்ளது.
துணை இனங்கள்
இரண்டு சர்ச்சைக்குரிய இனங்கள் உட்பட எட்டு துணை இனங்கள்:
விளக்கம்
thumb| கருமையான முகம், கருப்பு வால், வெள்ளை பிட்டம் மற்றும் V- வடிவ கொம்புகளைக் காட்டும் ஒரு சிவப்பு ஹார்ட்பீஸ்ட் இந்த மான்கள் நீளமான நெற்றி மற்றும் விந்தையான வடிவமுள்ள கொம்புகளைக் கொண்ட ஒரு பெரிய மறிமான் ஆகும். நிற்கும்போது தோள் வரை 1 மீ (3 அடி 3 அங்குலம்) உயரம் கொண்டதாகவும், தலைமுதல் வால்வரை 200 முதல் 250 செமீ (79 முதல் 98 அங்குலம் வரை) நீளம் கொண்டதாகவும் உள்ளது. இவற்றின் எடை 100 முதல் 200 கிலோ (220 முதல் 440 பவுண்டுகள்) வரை இருக்கும். இவற்றின் வால், 40 முதல் 60 செமீ (16 முதல் 24 அங்குலம்) நீளம் கொண்டதாகவும், முனையில் கருப்பு குஞ்சம் கொண்டதாகவும் இருக்கும். ஹார்டெபீஸ்டின் மற்ற தனித்துவமான அம்சங்களாக அதன் நீண்ட கால்கள் (பெரும்பாலும் கருப்பு திட்டுக்களுடன்), குறுகிய கழுத்து மற்றும் கூர்மையான காதுகள் உள்ளன. ஒரு ஆய்வின்படி ஹார்டெபீஸ்ட் இனங்களின் அளவானது முதன்மை உற்பத்தி மற்றும் மழைப்பொழிவுடன் தொடர்புடையாத தெரியவருகிறது. மேற்கத்திய ஹார்டிபீஸ்ட் இதில் மிகப்பெரிய கிளையினமாகும். இதன் கண்களுக்கு இடையில் ஒரு வெள்ளைக் கோடு உள்ளது. அளவில் பெரியதான சிவப்பு ஹார்டிபீஸ்ட்டானது கருப்பு நெற்றியும் கண்களுக்கு இடையில் ஒரு மாறுபட்ட மங்கிய பட்டையும் கொண்டுள்ளது. பெரிய லெல்வெல் ஹார்டிபீஸ்ட் அதன் கால்களின் முன்புறத்தில் கருமையான கோடுகளைக் கொண்டுள்ளது. கோக்கின் ஹார்டிபீஸ்ட் அதன் மற்ற கிளையினங்களுடன் ஒப்பிடுகையில் குறுகிய நெற்றி மற்றும் நீண்ட வால் கொண்டு மிதமான பெரிய உடலைக் கொண்டது. லிக்டென்ஸ்டைனின் ஹார்டிபீஸ்ட் அளவில் சற்று சிறியது. இதற்கு லெல்வெல் ஹார்டிபீஸ்டைப் போலவே கால்களின் முன்பகுதியில் கருமையான கோடுகளுடன் இருக்கும். ஸ்வேனின் ஹார்டிபீஸ்ட் டோரா ஹார்டிபீஸ்ட்டை விட சிறியது, ஆனால் இரண்டுக்கும் குறுகிய நெற்றி மற்றும் ஒரே மாதிரியான தோற்றத்தைக் கொண்டுள்ளன.
இதன் நீண்ட முகமும், பெரிய மார்பும், சற்று குவிந்த நிலையில் பின்புறம் இறங்கிய முதுகு ஆகியவை ஹார்டிபீஸ்ட்டை மற்ற மறிமான்களிடமிருந்து வேறுபடுத்துகின்றது. ஹார்டிபீஸ்ட்கள் பால் ஈருருமையைக் கொண்டுள்ளது. ஆனால் இரு பாலினங்களும் கொம்புகளை தாங்கி ஒரே மாதிரியான உடல் நிறைகளைக் கொண்டிருப்பதால் சிறிது மட்டுமே வேறுபாடுகள் காணப்படுகின்றன. பால் ஊருருமையின் அளவு கிளையினங்களில் மாறுபடும். ஸ்வேன் மற்றும் லிச்சென்ஸ்டீனின் ஹார்டெபீஸ்ட்டில் பெண் மான்களை விட ஆண் மான்களின் எடை 8% அதிகமாகவும், சிவப்பு ஹார்டிபீஸ்டில் 23% கனமாகவும் இருக்கும். ஒரு ஆய்வில், மண்டை ஓட்டின் எடையில் அதிக இருருமை கண்டறியப்பட்டது.
சூழலியல் மற்றும் நடத்தை
ஹார்டெபீஸ்ட்கள் முதன்மையாக பகல் நேரத்தில் சுறுசுறுப்பாக இருக்கும். அதிகாலை மற்றும் பிற்பகல் வேளைகளில் மேய்ந்து, நண்பகலில் நிழலில் தங்கி இருக்கும். இந்த இனங்கள் 300 உருப்படி வரையிலான மந்தைகளாக உருவாகின்றது. ஏராளமான புற்கள் உள்ள இடங்களில் மிகுந்த எண்ணிக்கையில் கூடுகிற்றன. 1963 ஆம் ஆண்டில், போட்ஸ்வானாவில் செகோமா பான் அருகே சமவெளியில் 10,000 விலங்குகள் கூட்டம் பதிவு செய்யப்பட்டது. இருப்பினும், மந்தைகள் அவ்வளவு ஒத்திசைவாக நகருவது இல்லை. மேலும் அவை அடிக்கடி சிதறுகின்றன. ஒரு மந்தையில் உள்ள உறுப்பினர்களை நான்கு குழுக்களாகப் பிரிக்கலாம்: பிராந்தியத்தை ஆதிக்கம் செலுத்தும் வயது வந்த ஆண் மான்கள், பிராந்தியத்தை ஆதிக்ககம் செலுத்தாக வயது வந்த ஆண் மான்கள், இளம் ஆண் மான்கள், தங்கள் குட்டிகளுடன் உள்ள பெண் மான்கள். பெண் மான்கள் ஐந்து முதல் 12 விலங்குகள் கொண்ட குழுக்களைக் கொண்டுள்ளன. குழுவில் நான்கு தலைமுறை இளம் மான்கள் இருக்கும். மூன்று அல்லது நான்கு வயதில், ஆண் மான்கள் ஒரு பிரதேசத்தையும் அதில் உள்ள பெண் உறுப்பினர்களையும் தன் ஆதிக்கத்தில் கொண்டுவர முயற்சி செய்யலாம். ஒரு ஓர் ஆண் மான் தனது பிரதேசத்தை பாதுகாக்கிறது. தன் கூட்டத்தை வழிநடத்துகிறது. அடுத்த கூட்டத்து தலைமை மான் தன் கூட்டத்துக்குள் நுழைந்தால் அதனுடன் சண்டையிடும். ஆண் மான் தனது பிரதேசத்தின் எல்லையைக் குறிப்பிட மலம் கழித்தல் மூலம் குறிக்கிறது. வலது|thumb|300x300px| ஹார்டிபீஸ்ட்டின் ஒரு கூட்டம் ஹார்டெபீஸ்ட்கள் மிகவும் வளர்ந்த மூளை கொண்டவை. மிகவும் எச்சரிக்கை உணர்வு கொண்ட விலங்குகளாகும். இயற்கையில் பொதுவாக அமைதியாக இருக்கும் இவை, தூண்டப்படும்போது மூர்க்கமாக மாறும். பெண் மான்கள் மேயும் பொழுது கூட்டத்துக்கு தலைமை வகிக்கும் ஆண் மான் கறையான் புற்றின் மேல் ஏறி நின்று ஏதாவது ஆபத்து உள்ளதா என பார்த்தபடி இருக்கும். ஆபத்து நேரங்களில், ஒரு மான் அதை அறிந்தாலும், முழு மந்தையும் ஒரே நேரத்தில் ஓடிவிடும். வளர்ந்த ஹார்டெபீஸ்ட்கள் சிங்கங்கள், சிறுத்தைகள், கழுதைப்புலிகள், காட்டு நாய்கள் போன்றவற்றால் வேட்டையாடப்படுகிறது. குட்டிகளை சிவிங்கிப்புலிகள், குள்ள நரிகள் குறிவைக்கின்றன. முதலைகளும் ஹார்டெபீஸ்ட்டை வேட்டையாடும்.